Maškarada
Maškarada () je jugoslavenski igrani film snimljen na slovenskom jeziku 1971. godine u režiji Boštjana Hladnika, poznat kao jedno od najkontroverznijih ostvarenja svog vremena, odnosno kao prvo ostvarenje slovenske kinematografije koje je bilo podvrgnuto cenzuri te sadržavalo eksplicitno homoseksualni sadržaj. Po žanru je drama, a protagonistica, čiji lik tumači Vida Jerman, je supruga visokog funkcionara (čiji lik tumači Miha Baloh), koja ne krije strast prema mladom studentu (čiji lik tumači Igor Galo) koji daje repeticije njenom sinu (čiji lik tumači Bojan Šetina), koji je pak zaljubljen u svog tutora. Radnja prikazuje kako će mužev pokušaj da kazni supruginu nevjeru eskalirati u orgiju. Maškarada, napravljena u jeku seksualne revolucije, je, kao i mnoga tadašnja ostvarenja, nastojala razbiti tabue, pa je tako sadržavala brojne scene eksplicitne muške i ženske golotinje. Film, za koga se danas ponekad tvrdi da je bio "najradikalniji i najdrskiji slovenskih film svih vremena", izazvao je reakciju službenih cenzora te je njegovo prikazivanje u integralnoj verziji bilo zapriječeno sve do 1982. godine.

Uloge
 Vida Jerman ... Dina
 Igor Galo ... Luka
 Miha Baloh ... Gantar
 Iva Cadež
 Marjan Ferenčak	
 Blanka Jenko ... Petra
 Črt Kanoni
 Franjo Kumer	
 Sonja Lamberšek	
 Rok Lasan
 Miran Miljkovič
 Branko Oman	
 Rado Prajs
 Bojan Šetina ... Dinin sin
 Tone Sojer

Izvori

Vanjske veze
 
 

Jugoslavenski filmovi
Slovenski filmovi
Dramski filmovi
Erotski filmovi
Filmovi sa LGBT tematikom